The Life of a Showgirl

**The Life of a Showgirl** on yhdysvaltalaisen laulaja-lauluntekijä Taylor Swiftin kahdestoista studioalbumi. Albumi julkaistiin Republic Records -levy-yhtiön kautta 3. lokakuuta 2025. Swift tuotti albumin yhdessä Max Martinin ja Shellbackin kanssa. Albumi sisältää 12 kappaletta ja siinä vierailee yhdysvaltalainen laulaja Sabrina Carpenter.

*The Life of a Showgirl* on sunshine pop- ja soft rock -albumi, joka kertoo Swiftin kuuluisuudesta sekä tyytyväisyydestä rakkauteen. Albumi nousi useiden listojen ykköseksi ja siitä tuli Yhdysvaltain historian nopeiten myydyin albumi myyden yli neljä miljoonaa kappaletta ensimmäisen viikon aikana.

## Tuotanto
Taylor Swift on tuottanut albumin yhdessä Max Martinin ja Shellbackin kanssa; molemmat olivat aiemmin työskennelleet Swiftin kanssa hänen albumeillaan *[[Red (Taylor Swiftin albumi)|Red]]*, *[[1989 (Taylor Swiftin albumi)|1989]]* ja *[[Reputation]]*. Swift on kertonut, että yhteistyö sai alkunsa keskustelusta Martinin kanssa, kun *[[The Eras Tour|Eras Tour]]* -kiertue esiintyi Tukholmassa toukokuussa 2024. Swift matkusti Ruotsiin Euroopan kiertueosuuden keikkojen välissä seuraavien kuukausien aikana äänittämään albumia. Swiftin mukaan albumi kertoo siitä, mitä hän koki ja tunsi kulissien takana kiertueen aikana.

Albumin tekeminen oli ollut Swiftille pitkäaikainen tavoite: ”Tällainen keskittyminen ja kurinalaisuus albumin luomisessa sekä riman pitäminen todella korkealla on jotain, mitä olen halunnut tehdä jo hyvin pitkään.” Hän valitsi *The Life of a Showgirl* -albumille temaallisesti yhtenäisen lähestymistavan, koska uskoi, että minkä tahansa kappaleen poistaminen tai lisääminen muuttaisi albumin olemusta. Ensimmäinen albumia varten kirjoitettu kappale oli ”Elizabeth Taylor”. Swift kirjoitti sen kertosäkeen koettuaan ”äkillisen inspiraationpuuskan”, minkä jälkeen hän äänitti pianolla luonnoksen ja lähetti sen tuottajille, jotka suhtautuivat siihen myönteisesti. Viimeinen kirjoitettu kappale oli ”Wish List”, jota Swift kuvaili albumin ”viimeiseksi palaseksi”. Hänen levy-yhtiönsä Republic Records ei ollut tietoinen *The Life of a Showgirl* -albumista ennen kuin se oli valmis ja promootiomateriaalit oli jo luotu.

## Markkinointi ja julkaisu
Swift ilmoitti uudesta albumista 12. elokuuta 2025 *New Heights* -podcastissa, jota isännöivät Swiftin kumppani Travis Kelce ja hänen veljensä Jason Kelce. Albumi tuli samana päivänä ennakkotilattavaksi Swiftin verkkosivuilla. 13. elokuuta Swift paljasti albumin kansikuvan, kappalelistan sekä julkaisuajankohdan. Podcastin jaksoa katsottiin yli 10 miljoonaa kertaa ensimmäisen 20 tunnin aikana.

Swift teki yhteistyötä monien digitaalisten alustojen kuten Spotifyn ja Tiktokin kanssa markkinoidakseen albumia. Spotifyyn luotiin myös soittolista, jossa oli pelkästään Martinin ja Shellbackin tuottamia Swiftin kappaleita. Kun hänen nimensä kirjoitettiin Googlen hakuun, näytölle ilmestyi oranssia konfettia ja liekehtivä sydän -emoji. Joidenkin Swiftin kappaleiden sanoituksia muokattiin Apple Musicissa niin, että tietyt kirjaimet olivat isolla, jolloin niistä muodostui albumi nimi *The Life of a Showgirl*. 

Vielä viedäkseen albumia eteenpäin Swift julkaisu promolyhytelokuvan ja antoi haastatteluja. Lyhytelokuva *[[Taylor Swift: The Official Release Party of a Showgirl]]* julkaistiin rajoitetusti elokuvateattereissa yli 50 alueella. Sitä näytettiin 3.–5. lokakuuta 2025 ja se tuotti yli 50 miljoonaa dollaria. Elokuva sisältää kappaleen ”The Fate of Ophelia” musiikkivideon, sen kulissien takaista materiaalia, albumin kappaleiden lyriikkavideot ja Swiftin ajatuksia kappaleista. Swift esiintyi myös monissa keskusteluohjelmissa kuten *The Graham Norton Showssa* ja *The Tonight Show Starring Jimmy Fallonissa*.

### Julkaisu
*The Life of Showgirl* julkaistiin Republic Recordsin kautta 3. lokakuuta 2025. Noin 500 Target-myymälää pysyi auki keskiyöhön asti, jotta he pystyivät myymään albumin fyysisiä versioita. Julkaisuviikon aikana albumi oli saatavilla 27 eri muodossa; 16 CD-levyä, kahdeksan vinyyliä, kaksi deluxe-CD:tä sekä kasetti. Lisäksi siitä julkaistiin 11 digitaalisen latauksen versiota. 

”The Fate of Ophelia” julkaistiin albumin ensimmäisenä singlenä samanaikaisesti albumin kanssa 3. lokakuuta. Kappale oli listaykkösenä Billboard Global 200 -listalla seitsemän viikon ajan ja nousi listojen kärkeen 25 maassa. Yhdysvaltain Billboard Hot 100 -listalla kappale pysyi kärkipaikalla 10 viikkoa, tehden siitä Swiftin pisimpään ykkösenä pysyneen kappaleen. ”Opalite” julkaistiin toisena singlenä 12. tammikuuta 2026 ja sen musiikkivideo julkaistiin 6. helmikuuta. Se nousi Global 200 -listan toiselle sijalle ja saavutti ykköspaikan sekä Iso-Britanniassa että Yhdysvalloissa. *The Life of a Showgirl* oli Swiftin ensimmäinen albumi, josta nousi useita listaykkösiä Iso-Britanniassa ja toinen albuminsa Yhdysvalloissa. Kolmas single ”Elizabeth Taylor” julkaistiin 9. maaliskuuta 2026. Se nousi Global 200 -listan kolmanneksi.

## Vastaanotto
Arvosteluja kokoava sivusto Metacritic antoi albumille arvosanan 69/100, joka perustui 23 kriitikon pisteisiin ja tarkoittaa “yleisesti suotuisia arvioita”. AnyDecentMusic? puolestaan antoi albumille keskiarvoksi 6,0/10 samoin 23 kriitikon arvostelun perusteella. 

### Arvosteluja
* AllMusic: 
* *[[The Daily Telegraph]]*: 
* *[[The Guardian]]*: 
* *[[Helsingin Sanomat]]*: 
* *[[The Independent]]*: 
* *[[Pitchfork]]*: 5.9/10
* *The Standard*: 
* *[[Rolling Stone]]*: 

## Kaupallinen menestys
*The Life of a Showgirl* oli kaupallinen menestys kaikissa julkaistuissa formaateissa. Albumi nousi listojen kärkeen Amerikoissa, Euroopassa, Aasiassa ja Oseaniassa sekä rikkoi monia suoratoistoennätyksiä. Spotifyssä albumista tuli kaikkien aikojen ennakkoon ladatuin albumi ja ensimmäinen joka ylitti viisi miljoonaa ennakkolatausta. Siitä tuli kuunnelluin albumi yhden päivän aikana Amazon Musicissa, kuunnelluin albumi yhden päivän aikana vuonna 2025 Spotifyssä ja Apple Musicissa ja nopeiten myydyin albumi iTunesissa. *The Life of a Showgirl* oli vuoden 2025 myydyin albumi maailmanlaajuisesti. 

Yhdysvalloissa albumi myi ensimmäisen päivän aikana 2.7 miljoonaa kappaletta, tehden siitä heti vuoden 2025 myydyimmän albumin maassa. Se myi 3.5 miljoonaa kappaletta ensimmäisen viiden päivän aikana ohittaen Adelen ennätyksen suurimmista ensimmäisen viikon myynneistä Billboard 200 -listan historiassa. Ensimmäisen viikon jälkeen *The Life of a Showgirl* oli myynyt 4.002 miljoonaa kappaletta, joka sisälsi 3 479 500 fyysistä kopiota ja 680.9 miljoonaa suoratoistoa. Siitä tuli Swiftin viidestoista listaykkönen Yhdysvalloissa. Kaikki albumin kappaleet nousivat Billboard Hot 100 -listan ensimmäiselle 12 sijalle. Albumi vietti Billboard 200 -listan kärjessä 12 ei-peräkkäistä viikkoa.

*The Life of a Showgirl* nousi myös Britannian albumilistalla ykköspaikalle myyden ensimmäisellä viikolla 423 000 kappaletta tehden siitä Swiftin neljännentoista listaykkösen maassa. Albumi oli vuoden 2025 myydyin Iso-Britanniassa. Suomessa albumi nousi Suomen virallisen albumilistan sekä fyysisen albumilistan kärkeen.

## Kappalelista
Kaikki kappaleet ovat Swiftin, Martinin ja Shellbackin kirjoittamia ja tuottamia. George Michael on merkitty laulunkirjoittajaksi kappaleessa ”Father Figure”, sillä se sisältää interpolaation Michaelin kappaleesta ”Father Figure” (1987).

**Huomautukset**
* ”Wish List” on tyyliteltynä ”Wi$h Li$t”
* ”Cancelled!” on tyyliteltynä isoilla kirjaimilla

## Lähteet